Cod  F-214 Versiune 4.1.

**Nota de informare**

Tiriac Leasing IFN SA, având sediul social în București, B-dul Expoziției, nr. 2, sector 1, înregistrată la Registrul Comerțului sub nr. J40/9640/1999, având codul unic de înregistrare 12351919, în calitate de operator („**Societatea**” și/sau „**Țiriac Leasing**”), dorește să vă informeze despre modalitatea de prelucrare a datelor cu caracter personal. Această notă de informare este structurată pentru a vă oferi informațiile aferente prelucrării datelor dumneavoastră cu caracter personal în funcție de calitatea pe care o dețineți, după cum urmează:

* **Reprezentant legal / Reprezentant convențional / Beneficiar Real al potențialilor clienți, persoane juridice** (în cazul în care procesul de înrolare în vederea acordării unei finanțări a fost inițiat, însă acesta nu s-a finalizat cu încheierea unui contract cu Țiriac Leasing, independent de motiv);
* **Reprezentant legal / Reprezentant convențional / Beneficiar Real al clienților, persoane juridice** (în cazul în care procesul de înrolare a fost finalizat prin încheierea unui contract de finanțare cu Țiriac Leasing, independent de tipul serviciului financiar obținut).
* **Girant** cand se încheie cu Țiriac Leasing un contract de fideiusiune/avalizeaza bilete la ordin/se furnizeaza alta garantie pentru garantarea unui contract de finanțareincheiat cu o persoana juridica

În continuarea prezentei note de informare, referirile la „**Client**” au în vedere clientul Țiriac Leasing, persoană juridică, în cadrul căruia dumneavoastră acționați în calitate de reprezentant legal / reprezentant convențional / beneficiar real.

Această notă de informare poate fi consultată și pe website-ul Țiriac Leasing: [www.tiriaclasing.ro](http://www.tiriaclasing.ro), în secțiunea „Note de informare”.

Puteți să transmiteți solicitări în legătură cu modalitatea de prelucrare a datelor dumneavoastră cu caracter personal și vă puteți exercita drepturile la următoarele puncte de contact:

* Prin poștă la adresa de corespondență: București, Calea Giulești, nr. 8D, et. 1, sector 6;
* Prin telefon la: 021-26.26.00;
* Prin e-mail: [dpo@tiriacleasing.ro](mailto:dpo@tiriacleasing.ro).

# Drepturile dumneavoastră privind prelucrarea datelor.

Aveți următoarele drepturi aferente prelucrării datelor cu caracter personal: dreptul la informare, dreptul de acces la date, dreptul de rectificare și ștergere, dreptul de opoziție, dreptul de ștergere, dreptul la restricționarea prelucrării, dreptul de a vă adresa autorității de supraveghere (ANSPDCP) precum și justiției. De asemenea aveți dreptul de a primi datele cu caracter personal și de a transmite aceste date altui operator (dreptul la portabilitatea datelor). Detalierea acestor drepturi se regăsește în secțiunea 8 de mai jos.

# Date necesare

Tiriac Leasing prelucrează datele cu caracter personal pe care ni le furnizați începând cu inițierea procesului de înrolare, precum și pe parcursul derulării contractului încheiat de către Client cu Țiriac Leasing. De asemenea, pe durata procesului de înrolare, colectăm date și informații prin accesarea anumitor baze de date, precum Centrala Riscului de Credit, website-ul portaljust.ro sau baza de date ANAF. În considerarea calității în care dumneavoastră acționați în cadrul Clientului, prelucrăm următoarele categorii de date cu caracter personal:

* 1. **Reprezentant legal / Reprezentant convențional / Beneficiar Real**
* Date de identificare: Nume și prenume, data și locul nașterii, codul numeric personal sau, dacă este cazul, un alt element unic de identificare similar, seria și numărul documentului de identitate, cetățenia;
* Date de contact: Adresa de domiciliu și/sau reședința, adresa de corespondența, număr de telefon, fax, adresa de e-mail;
* Date privind veniturile: condiția economică și financiară;
* Date privind ocupația și, după caz, numele angajatorului ori natura activității proprii;
* Calitatea de persoană expusă public / membru al familiei unei persoane expuse public;
* Istoric juridic;
* Imagine;
* Semnătura.
  1. **Giranti:**

În completarea datelor prevăzute la pct. 1.1. de mai sus, în măsura în care aveți calitatea de girant (fideiusor/ avalist, etc), vor mai fi prelucrate și următoarele categorii de date:

* Istoric de credit;
* Istoric juridic.

# De ce avem nevoie de aceste date

În calitate de reprezentant legal / reprezentant convențional / beneficiar real al Clienților, Societatea prelucrează datele dumneavoastră cu caracter personal enumerate anterior pentru următoarele scopuri, pe baza temeiurilor legale identificate, conform descrierii de mai jos:

* + - 1. **În temeiul obligației legale** aplicabile Societății:
  1. aplicarea măsurilor de cunoaștere a clientelei, prevenirii și combaterii spălării banilor, conform legislației privind prevenirea și combaterea spălării banilor;
  2. îndeplinirea activităților aferente controalelor și solicitărilor de informații ale autorităților, cum ar fi Agenția Națională de Administrare Fiscală (A.N.A.F.), Autoritatea Națională pentru Protecția Consumatorului (A.N.P.C.), Banca Națională a României (B.N.R.), Oficiul Național pentru Prevenirea și Combaterea Spălării Banilor (O.N.P.C.S.B.), Autoritatea Națională de Supraveghere a Prelucrării Datelor cu Caracter Personal (A.N.S.P.D.C.P.), Poliția Română, sau orice alte autorități competente în acest sens din Romania sau din state pe care bunurile finanțate le-au tranzitat;
  3. îndeplinirea raportărilor către autorități, conform legislației specifice aplicabile Țiriac Leasing, cum ar fi A.N.A.F., B.N.R., O.N.P.C.S.B, Poliția Română, sau orice alte autorități competente;
  4. desfășurarea activităților de arhivare, conform obligațiilor legale aplicabile Țiriac Leasing potrivit legislației privind prevenirea și combaterea spălării banilor și a legislației financiar-contabile;
  5. scop financiar-contabil, având în vedere obligațiile aplicabile Țiriac Leasing conform legislației financiar-contabile;
     + 1. **În temeiul interesului legitim** al Societății, prelucrăm date cu caracter personal în următoarele scopuri:
  6. analiza efectuată în vederea prevenirii fraudelor și evaluării riscurilor de fraudă;
  7. analiza de risc financiar, în vederea evaluării bonității clientului, persoană juridică;
  8. supravegherea video, în scopul protejării bunurilor și persoanelor;
  9. constatarea, exercitarea sau apărarea unui drept în instanță;
  10. raportarea către grupul Țiriac și acționarii Țiriac Leasing;
  11. transmiterea și comunicarea de documente și informații către dumneavoastră, precum și gestionarea și soluționarea solicitărilor formulate de către dumneavoastră în numele Clientului;
  12. executarea și îndeplinirea oricăror activități aferente contractului de finanțare încheiat de către Client cu Țiriac Leasing, inclusiv desfășurarea eventualelor acțiuni de recuperare a bunului finanțat și a creanțelor Țiriac Leasing aferente contractului încheiat cu Clientul;
  13. asigurarea bunului ce face obiectului contractului de finanțare încheiat de către Client cu Țiriac Leasing (în contextul emiterii ofertei aferente contractului de asigurare, precum și pentru activitățile aferente gestionării contractului de asigurare, inclusiv monitorizarea derulării acestuia);
  14. acordarea de asistență și suport, precum și gestionarea solicitărilor primite de la dumneavoastră;

**Aveți dreptul de a vă opune oricând prelucrării întemeiate pe interesul legitim al Țiriac Leasing, prin formularea unei cereri de opoziție.**

* + - 1. **În temeiul consimțământului exprimat de către dumneavoastră**, în următoarele scopuri:

1. desfășurarea campaniilor de marketing, pentru a vă transmite informații personalizate cu privire la serviciile financiare ale Țiriac Leasing, promoții sau evenimente;
2. desfășurarea de campanii de măsurare a satisfacției cu privire la interacțiunea cu Țiriac Leasing sau la serviciile financiare ale Societății;
3. consultarea bazei de date a Centralei Riscului de Credit, în contextul analizei efectuate pentru determinarea riscului de credit.

# Ce facem cu acestea

În desfășurarea activității, Societatea utilizează serviciile mai multor parteneri contractuali cărora le pot fi transmise datele dumneavoastră cu caracter personal. Categoriile de destinatari se regăsesc mai jos:

* partenerii Țiriac Leasing implicați în procesul de finanțare (brokeri și alți intermediari);
* partenerii Țiriac Leasing care desfășoară activități de înmatriculare a bunurilor finanțate;
* societățile de asigurare;
* societățile de recuperare creanțe și bunuri;
* birouri notariale, societăți de avocatură, executori judecătorești, auditori financiari, auditori de certificare a standardelor de înaltă calitate;
* furnizorii de servicii către care Țiriac Leasing colaborează / a externalizat anumite activități operaționale precum: societăți de arhivare, curieri;
* furnizori de software si mentenanță IT;
* autorități publice sau instituții publice, precum A.N.A.F., A.N.P.C., B.N.R., A.S.F., O.N.P.C.S.B., A.N.S.P.D.C.P., Politia Romana sau autorități similare din Romania sau din alt stat pe care bunul finanțat l-a tranzitat;
* instanțe de judecată;
* terți cu care Țiriac Leasing ar putea fuziona sau către care afacerea Țiriac Leasing ar putea fi transferată (în totalitate sau parțial);
* societăți din grupul Tiriac care își desfășoară activitatea in Romania. Pentru mai multe informații referitoare la grupul Tiriac, vă rugăm să vizitați [www.tiriacholdings.ro](http://www.tiriacholdings.ro).

# Cât de mult le păstrăm

Datele personale sunt prelucrate pentru următoarele perioade:

1. Datele cu caracter personal pe care le prelucrăm în calitatea dumneavoastră de reprezentant legal / reprezentant convențional / beneficiar real al Clienților vor fi prelucrate pe tot parcursul relației contractuale și, după finalizarea acesteia, o perioada de 10 ani, dacă nu sunt în desfășurare demersuri judiciare inițiate de către noi sau de către dumneavoastră / Client (acțiuni pe rolul instanțelor de judecata sau dosare de cercetare penală);
2. Datele cu caracter personal pe care le prelucrăm în calitatea dumneavoastră de reprezentant legal / reprezentant convențional / beneficiar real al potențialilor Clienți vor fi prelucrate pe durata procesului de înrolare și ulterior, pentru o perioadă de 5 ani de la data refuzului Clientului sau al Țiriac Leasing de a încheia contractul de finanțare cu Societatea, dacă nu sunt în desfășurare demersuri judiciare inițiate de către noi sau de către dumneavoastră / Client (acțiuni pe rolul instanțelor de judecata sau dosare de cercetare penală);
3. Datele cu caracter personal pe care le prelucrăm exclusiv in temeiul consimtamantului, in scopuri de marketing direct si/sau în scopul măsurării și evaluării satisfacției clienților, vor fi pastrate maxim 5 ani de la data solicitarii de oferta/incetarii relatiei contractuale cu persoana juridica in care persoana vizata detine calitatea de mai sus, sau 10 ani de la data furnizarii consimtamantului pentru situtatia in care nu s-au derulat contracte cu persoana juridica respectiva, sau pana la retragerea consimtamantului de catre dumneavoastră, oricare dintre situații intervine prima.
4. **Transferul datelor cu caracter personal în străinătate**

Ca regulă, în contextul îndeplinirii operațiunilor descrise mai sus, datele dumneavoastră cu caracter personal nu vor fi transferate în străinătate către state din Uniunea Europeană sau Spațiul Economic European.

Cu toate acestea, Societatea va putea efectua un astfel de transfer în cadrul activităților de recuperare al bunurilor finanțate, prin transmiterea datelor cu caracter personal către autorități din state din afara Uniunii Europene pe teritoriul cărora bunurile finanțate le-au tranzitat. Într-o astfel de situație, Societatea va efectua transferul în baza unei decizii a Comisiei privind caracterul adecvat sau, în cazul în care pentru statul în cauză nu a fost emisă o astfel de decizie, datele cu caracter personal vor fi transferate în temeiul unor garanții adecvate, precum: (i) reguli corporatiste obligatorii sau (ii) clauze standard de protecție a datelor.

1. **Luarea deciziilor în mod automat și crearea de profiluri în mod automat**

Țiriac Leasing nu prelucrează date cu caracter personal prin mijloace automate, iar dumneavoastră nu faceți obiectul unor decizii bazate exclusiv pe o astfel de prelucrare.

# Care sunt drepturile dumneavoastră?

În contextul prelucrării datelor dumneavoastră cu caracter personal, aveți următoarele drepturi:

**Dreptul de acces la datele cu caracter personal prelucrate:** aveți dreptul de a obține confirmarea faptului că datele dumneavoastră cu caracter personal sunt sau nu prelucrate și, în caz afirmativ, de a avea acces la tipul de date cu caracter personal și condițiile în care sunt prelucrate (scopuri, categorii de destinatari, perioada de stocare etc.);

**Dreptul de a solicita rectificarea datelor cu caracter personal**: aveți posibilitatea de a solicita rectificarea datelor cu caracter personal inexacte, precum și completarea datelor incomplete;

**Dreptul de a solicita ștergerea datelor cu caracter personal**: aveți dreptul sa solicitați ștergerea datelor dumneavoastră cu caracter personal când unul din următoarele motive sunt aplicabile:

* + 1. datele nu mai sunt necesare pentru îndeplinirea scopurilor pentru care au fost prelucrate;
    2. temeiul juridic al prelucrării este consimțământul dumneavoastră pe care vi-l retrageți și nu există alt temei juridic pentru prelucrare;
    3. v-ați exercitat dreptul de opoziție și Țiriac Leasing nu a identificat motive legitime care să prevaleze pentru a continua prelucrarea;
    4. datele au fost prelucrate ilegal;
    5. ștergerea este necesară pentru conformarea cu legislația UE sau legislația română aplicabilă Țiriac Leasing.

**Vă rugăm să aveți în vedere că nu vom putea da curs solicitării dumneavoastră de ștergere a datelor cu caracter personal în măsura în care prelucrarea este necesară pentru una din următoarele situații (acestea nu trebuie să fie îndeplinite cumulativ):**

1. exercitarea dreptului la liberă exprimare și informare;
2. respectarea unei obligații legale aplicabilă Țiriac Leasing sau pentru îndeplinirea de către Țiriac Leasing a unei sarcini executate în interes public;
3. din motive de interes public în domeniul sănătății publice;
4. pentru constatarea, exercitarea sau apărarea unui drept în instanță de către Țiriac Leasing.

**Dreptul de a solicita restricționarea prelucrării**: aveți dreptul de a obține restricționarea prelucrării în cazurile în care:

1. considerați că datele cu caracter personal prelucrate sunt inexacte, pentru o perioadă care să permită Țiriac Leasing să verifice exactitatea datelor cu caracter personal;
2. prelucrarea este ilegală, dar nu doriți să vă ștergem datele cu caracter personal, ci să restrângem utilizarea acestor date;
3. în cazul în care Țiriac Leasing nu mai are nevoie de datele dumneavoastră cu caracter personal în scopurile menționate mai sus, însă dumneavoastră aveți nevoie de date pentru a constata, exercita sau apăra un drept în instanță; sau
4. v-ați opus prelucrării, pentru intervalul de timp în care să verificăm dacă temeiurile legitime ale Țiriac Leasing prevalează asupra drepturilor persoanei vizate;

**Dreptul de a vă retrage consimțământul cu privire la prelucrare**, atunci când prelucrarea are la bază consimțământul, fără a afecta legalitatea prelucrării efectuate până în momentul respectiv;

**Dreptul de a vă opune cu privire la prelucrarea datelor** din motive legate de situația particulară în care vă aflați, atunci când prelucrarea se întemeiază pe interes legitim, precum și de a vă opune, în orice moment, prelucrării datelor în scopuri de marketing direct, inclusiv crearea de profiluri;

**Dreptul de a nu face obiectul unei decizii bazate exclusiv pe prelucrare automatizată, inclusiv crearea de profiluri**, care produce efecte juridice care va privesc in calitate de persoana vizată sau va afectează în mod similar într-o manieră semnificativă;

**Dreptul la portabilitatea datelor**, însemnând dreptul de a vă primi datele cu caracter personal pe care le-ați furnizat Țiriac Leasing într-o formă structurată, utilizată în mod curent și care poate fi citită automat, precum și dreptul de a transfera respectivele date către un alt operator, în cazul în care prelucrarea se bazează pe consimțământul dumneavoastră sau executarea unui contract și este efectuată prin mijloace automate;

Dacă în continuare considerați că datele dvs. cu caracter personal nu au fost tratate corespunzător în conformitate cu legea, puteți contacta Autoritatea Nationala de Prelucrare a Datelor cu Caracter Personal la adresa: Bucuresti, B-dul G-ral Gh. Magheru, nr. 28-30 sector 1 Tel.:   +40.318.059.21, e-mail [anspdcp@dataprotection.ro](mailto:anspdcp@dataprotection.ro) și puteți depune o plângere la acestea, precum si la instantele de judecata competente.

Am luat la cunoștință conținutul notei de informare:

Numele și prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_